OBRAZAC 1  

Naručilac: Ministarstvo finansija 
Broj iz evidencije postupaka javnih nabavki: 4/2026 
Redni broj iz Plana javnih nabavki: 2
Podgorica,29.04.2025. godine



Na osnovu člana 53 stav 3 Zakona o javnim nabavkama („Službeni list CG“, br. 74/19, 3/23, 11/23 i 84/24 ) Ministarstvo finansija objavljuje        





                                          	                                                      

TENDERSKU DOKUMENTACIJU
ZA OTVORENI POSTUPAK JAVNE NABAVKE

Održavanje integrisanog informacionog sistema
 državnog trezora - SAP


Predmet nabavke se nabavlja:

 kao cjelina 
















[bookmark: _Toc62730553]1. POZIV ZA NADMETANJE[footnoteRef:0]  [0:  Podatke iz tačke 1. Poziv za nadmetanje naručilac neposredno UNOSI na ESJN elektronskim putem;] 

	

1. Podaci o naručiocu;
2. Podaci o postupku i predmetu javne nabavke: 
2.1. Vrsta postupka,
2.2. Predmet javne nabavke (vrsta predmeta, naziv i opis predmeta),
2.3. Procijenjena vrijednost predmeta nabavke[footnoteRef:1], [1:  U slučaju podjele predmeta nabavke po partijama i zaključivanja okvirnog sporazuma, podaci o procijenjenoj vrijednosti dati su i u dodatnim infomacijama;] 

2.4. Način nabavke: 
· Cjelina, po partijama,
· Zajednička nabavka,
· Centralizovana nabavka,
2.5. Posebni oblik nabavke:
· Okvirni sporazum,
· Dinamički sistem nabavki,
· Elektronska aukcija,
· Elektronski katalog,
2.6. Uslovi za učešće u postupku javne nabavke i posebni osnovi za isključenje,
2.7. Kriterijum za izbor najpovoljnije ponude,
2.8. Način, mjesto i vrijeme podnošenja ponuda i otvaranja ponuda,
2.9. Rok za donošenje odluke o izboru,
2.10. Rok važenja ponude,
2.11. Garancija ponude

[bookmark: _Toc62730554]2.TEHNIČKA SPECIFIKACIJA PREDMETA JAVNE NABAVKE[footnoteRef:2] [2:  Podatke iz tačke 2. Tehnička specifikacija predmeta javne nabavke naručilac neposredno UNOSI na ESJN elektronskim putem;] 


1. Naziv i opis predmeta nabavke u cjelini, po partijama i stavkama sa bitnim karakteristikama
2. Zahtjevi u pogledu načina izvršavanja predmeta nabavke koji su od značaja za sačinjavanje ponude i izvršenje ugovora

[bookmark: _Toc62730555]3. DODATNE INFORMACIJE O PREDMETU I POSTUPKU NABAVKE[footnoteRef:3] [3:  Djelove tenderske dokumentacije iz tačke 3. - 16. naručilac sačinjava u formi word/PDF dokumenta i objavljuje unošenjem (attachment) dokumenta na ESJN;] 


Procijenjena vrijednost predmenta nabavke:[footnoteRef:4] [4:  Procijenjena vrijednost se iskazuje bez PDV-a uključujući i sve troškove, nagrade i moguća obnavljanja ugovora na osnovu okvirnog sporazuma.] 

 Procijenjena vrijednost predmeta nabavke bez zaključivanja okvirnog sporazuma:
 kao cjeline je 85.000,00 €;

Obrazloženje razloga zašto predmet nabavke nije podijeljen na partije:[footnoteRef:5] [5:  Ukoliko je predmet nabavke podijenjen na partije ovaj dio brisati] 


Predmet nabavke su usluge održavanja informacionog sistema državnog trezora - SAP, nije podeljen na partije jer predstavlja jedinstvenu tehničku cjelinu.

PODACI O NARUČIOCIMA KOJI ZAKLJUČUJU ZAJEDNIČKU NABAVKU

Nije primjenljivo

PODACI O NARUČIOCIMA KOJI SU UKLJUČENI U CENTRALIZOVANU NABAVKU

Nije primjenljivo 

NAČIN SPROVOĐENJA ELEKTRONSKE AUKCIJE

Nije primjenljivo

ELEKTRONSKI KATALOG 

Nije primjenljivo

PONUDA SA VARIJANTAMA

Mogućnost podnošenja ponude sa varijantama

 Varijante ponude nijesu dozvoljene i neće biti razmatrane.

REZERVISANA NABAVKA

 Ne

[bookmark: _Toc62730557]4. OSNOVI ZA OBAVEZNO ISKLJUČENJE IZ POSTUPKA JAVNE NABAVKE

Privredni subjekat će se isključiti iz postupka javne nabavke, ako: 
1) [bookmark: _Toc62730558]je vršio neprimjeren uticaj u smislu člana 38 stav 2 tačka 1 ovog zakona;
2) postoji sukob interesa iz člana 41 stav 1 tačka 2 ili člana 42 ovog zakona;
3) ne ispunjava uslov iz člana 99 ovog zakona;
4) ne ispunjava uslov iz čl. 102, 104 ili 106 ovog zakona predviđen tenderskom dokumentacijom;
5) nije dostavio izjavu privrednog subjekta ili dostavljena izjava ne sadrži informacije i podatke tražene tenderskom dokumentacijom ili je nepravilno sačinjena;
6) postoji razlog na osnovu kojeg se smatra da je odustao od prijave, odnosno ponude, a koji je propisan članom 120 stav 15 ovog zakona;
7) nije dostavio garanciju ponude ili nije dostavio garanciju ponude na način predviđen tenderskom dokumentacijom u skladu sa članom 122 st. 2, 3 ili 4 ovog zakona ili je dostavio garanciju ponude na manji iznos od traženog ili je ta garancija neispravna; i/ili
8) postoji drugi razlog propisan ovim zakonom.
5. SREDSTVA FINANSIJSKOG OBEZBJEĐENJA UGOVORA O JAVNOJ NABAVCI

Ponuđač čija ponuda bude izabrana kao najpovoljnija je dužan da uz potpisan ugovor o javnoj nabavci dostavi naručiocu:
 garanciju za dobro izvršenje ugovora za slučaj povrede ugovorenih obaveze (ako je raskid ugovora nastao zbog neispunjenja ugovorenih obaveza natalih činjenjem ili nečinjenjem ponuđača), u iznosu od 10 % od vrijednosti ugovora. 
[bookmark: _Toc62730559]6. METODOLOGIJA VREDNOVANJA PONUDA

Naručilac će u postupku javne nabavki izabrati ekonomski najpovoljniju ponudu, primjenom pristupa isplativosti, po osnovu kriterijuma:

 odnos cijene i kvaliteta 

Naručilac se opredijelio za vrednovanje ponuda po kriterijumu odnos cijene i kvaliteta, a shodno Pravilniku o metodologiji načina vrednovanja ponuda u postupku javnih nabavki.
Vrednovanje će se vršiti na osnovu sljedećih parametara:
 najniža ponuđena cijena (C)			           broj bodova  70 
 kvalitet  (K)						broj bodova  30
 parametar najniža ponuđena cijena (C) vrednovaće se na sljedeći način: ukupno 70 bodova
Bodovi za parametar najniža ponuđena cijena izračunavaju se na način što se kao osnova za vrednovanje uzima najniža ponuđena cijena, koja dobija maksimalan broj bodova – 70 bodova.
· Ostale ponude će dobiti bodove po sljedećoj formuli: 
           C= (Cmin/ Cp) x 70
      Cmin – najniža ponuđena cijena 
  Cp   – ponuđena cijena 
 parametar kvalitet (K) – iskustvo lica kojima će biti povjereno izvršenje predmeta nabavke vrednovaće se na sljedeći način – ukupno 30 bodova

Kao osnova za vrednovanje uzimaju se reference osoblja angažovanog na projektu. Naručilac je u cilju vrednovanja odredio da se za parametar kvalitet uvedu dodatni elementi, na način što se za svaki element utvrdi određeni broj bodova tako da njihov zbir daje maksimalan broj bodova predviđen po ovom parametru (30 bodova), i to:
a) Konsultant za održavanje funkcionalnosti SAP modula koji su predmet nabavke (K1) – najmanje jedno lice, izračunava se na način što se kao osnova za vrednovanje uzima broj uspješno realizovanih projekata koji uključuju implementaciju, nadogradnju ili održavanje SAP poslovnih sistema u kojima je lice učestvovalo kao SAP konsultant za održavanje funkcionalnosti SAP modula: ukupno 10 bodova
Broj uspješno realizovanih projekata u kojima je lice učestvovalo kao konsultant za održavanje funkcionalnosti SAP modula koji su predmet nabavke će se bodovati na sljedeći način:
          - Najveći broj uspješno realizovanih projekata u kojima je lice učestvovalo kao konsultant za održavanje funkcionalnosti SAP modula koji su predmet nabavke dobija maksimalni broj bodova (10 bodova)
          - Ostale ponude će dobiti bodove po sljedećoj formuli: 
      	K1= (Kp/Kmax) x 10
Kp –  broj uspješno realizovanih projekata u kojima je lice učestvovalo kao konsultant za održavanje funkcionalnosti SAP modula koji su predmet nabavke
Kmax – najveći ponuđeni broj uspješno realizovanih projekata u kojima je lice učestvovalo konsultant za održavanje funkcionalnosti SAP modula koji su predmet nabavke 
Parametar se dokazuje prilaganjem potvrde o uspješno izvršenim uslugama koji uključuju implementaciju, nadogradnju ili održavanje SAP poslovnih sistema u kojima je lice učestvovalo kao konsultant za održavanje funkcionalnosti SAP modula koji su predmet nabavke tokom prethodnih godina ali ne duže od deset godina, računajući i godinu u kojoj je započet postupak javne nabavke, koje sadrže opis i vrijednost predmeta nabavke, vrijeme realizacije ugovora i konstataciju da je ugovor blagovremeno i kvalitetno izvršen.

b) SAP tehnički konsultant (K2) – najmanje jedno lice, izračunava se na način što se kao osnova za vrednovanje uzima broj uspješno realizovanih projekata na kojima je lice učestvovalo kao SAP tehnički konsultant na poslovima implementacije, nadogradnje ili održavanja tehničke infrastrukture SAP poslovnih sistema - sistem i baza podataka: ukupno 10 bodova.
Broj uspješno realizovanih projekata na kojima je lice učestvovalo kao SAP tehnički konsultant će se bodovati na sljedeći način:
- Najveći broj uspješno realizovanih projekata na kojima je lice učestvovalo kao SAP tehnički konsultant dobija maksimalni broj bodova (10 bodova)
- Ostale ponude će dobiti bodove po sljedećoj formuli: 
      	K2= (Kp/Kmax) x 10
Kp –  broj uspješno realizovanih projekata na kojima je lice učestvovalo kao SAP tehnički konsultant 
Kmax – najveći broj ponuđenih uspješno realizovanih projekata na kojima je lice učestvovalo kao SAP tehnički konsultant
Parametar se dokazuje prilaganjem potvrde o uspješno izvršenim uslugama u u kojima je lice učestvovalo kao SAP tehnički konsultant na poslovima implementacije, nadogradnje ili održavanja tehničke infrastrukture SAP poslovnih sistema (sistem i baza podataka), tokom prethodnih godina ali ne duže od deset godina, računajući i godinu u kojoj je započet postupak javne nabavke, koje sadrže opis i vrijednost predmeta nabavke, vrijeme realizacije ugovora i konstataciju da je ugovor blagovremeno i kvalitetno izvršen.
c) Konsultant za administraciju i održavanje sistemskog virtuelnog okruženja i infrastrukture neophodne za funkcionisanje sistema (K3) - najmanje jedno lice, izračunava se na način što se kao osnova za vrednovanje uzima broj uspješno realizovanih projekata implementacije, nadogradnje ili održavanja informacionih sistema u kojima je lice učestvovalo kao tehnički konsultant za implementaciju ili održavanje sistemskog virtuelnog okruženja i infrastrukture neophodne za funkcionisanje sistema: ukupno 10 bodova.
          Broj uspješno realizovanih projekata na kojima je lice učestvovalo kao tehnički konsultant će se bodovati na sljedeći način:
- Najveći broj uspješno realizovanih projekata na kojima je lice učestvovalo kao konsultant za administraciju i održavanje sistemskog virtuelnog okruženja i infrastrukture neophodne za funkcionisanje sistema dobija maksimalni broj bodova (10 bodova)
            - Ostale ponude će dobiti bodove po sljedećoj formuli: 
      	K3= (Kp/Kmax) x 10
Kp –  broj uspješno realizovanih projekata na kojima je lice učestvovalo kao konsultant za administraciju i održavanje sistemskog virtuelnog okruženja i infrastrukture neophodne za funkcionisanje sistema
Kmax – najveći broj ponuđenih uspješno realizovanih projekata na kojima je lice učestvovalo kao konsultant za administraciju i održavanje sistemskog virtuelnog okruženja i infrastrukture neophodne za funkcionisanje sistema
Parametar se dokazuje prilaganjem potvrde o uspješno izvršenim uslugama u projektima implementacije, nadogradnje ili održavanja informacionih sistema, u kojima je lice učestvovalo kao konsultant za implementaciju ili održavanje sistemskog virtuelnog okruženja i infrastrukture neophodne za funkcionisanje sistema, tokom prethodnih godina ali ne duže od pet godina, računajući i godinu u kojoj je započet postupak javne nabavke, koje sadrže opis i vrijednost predmeta nabavke, vrijeme realizacije ugovora i konstataciju da je ugovor blagovremeno i kvalitetno izvršen.
Napomena: U skladu sa Pravilnikom o metodologiji načina vrednovanja ponuda u postupku javnih nabavki, vrednovanje će se vršiti za ponuđene parametre iznad predviđenih minimalnih zahtjeva stručne i tehničke osposobljenosti. 

7. JEZIK PONUDE
Ponuda se sačinjava na:
 crnogorski jezik i drugi jezik koji je u službenoj upotrebi u Crnoj Gori, u skladu sa Ustavom i zakonom
  engleski jezik za djelove ponude koji se odnose na:
[bookmark: _Toc62730561]- tehničke karakteristike u dijelu opisa predmeta nabavke, koje je Naručilac naveo na engleskom jeziku.
- traženi sertifikati u pogledu ispunjavanja uslova stručno - tehničke sposobnosti  mogu biti na engleskom jeziku.
8. NAČIN, MJESTO I VRIJEME PODNOŠENJA PONUDA I OTVARANJA PONUDA

Ponude se podnose preko ESJN-a zaključno sa danom 15.05.2026. godine do 14:00 sati.

Otvaranje ponuda održaće se dana 15.05.2026. godine u 14:00 sati. 

Garancija ponude podnosi se u elektronskom obliku putem ESJN, izuzetno ako ponuđač ne može garanciju ponude da podnese u elekotronskom obliku, dužan je da putem ESJN dostavi kopiju garancije ponude, a da original garancije ponude dostavi, odnosno uruči naručiocu:
· neposrednom predajom na arhivi naručioca na adresi Bulevar Stanka Dragojevića br. 2, ili
· putem pošte preporučenom pošiljkom sa povratnicom na adresi Bulevar Stanka Dragojevića br. 2, 
radnim danima od 8:00 do 14:00 sati, zaključno sa danom 15.05.2026. godine najkasnije prije isteka roka za podnošenje ponuda (do 13:00 sati).

Original garancije ponude u pisanom obliku dostavlja se u koverti, na kojoj se navodi: naziv i sjedište naručioca, broj tenderske dokumentacije za koju se podnosi garancija, naziv, sjedište i adresa ponuđača i naznake „garancija ponude“ i "ne otvaraj prije roka za otvaranja ponuda".

[bookmark: _Toc62730562]9. USLOVI ZA AKTIVIRANJE GARANCIJE PONUDE[footnoteRef:6] [6:  Ukoliko je predviđeno zaključivanje okvirnog sporazuma, garancija ponude se dostavlja na iznos procijenjene vrijednosti predmeta javne nabavke za vrijeme trajanja okvirnog sporazuma] 


Garancija ponude će se aktivirati ako ponuđač: 
1) odustane od ponude u roku važenja ponude i/ili
 2) odbije da zaključi ugovor o javnoj nabavci ili okvirni sporazum.

[bookmark: _Toc62730563]10. TAJNOST PODATAKA
 
Tenderska dokumentacija sadrži tajne podatke

 ne

[bookmark: _Toc62730564]11. UPUTSTVO ZA SAČINJAVANJE PONUDE

Ponude se sačinjava u ESJN u skladu sa tenderskom dokumentacijom i važećim Pravilnikom o sadržaju ponude i uputstvu za sačinjavanje i podnošenje ponude. 
Ispunjenost uslova za učešće u postupku javne nabavke dokazuje se izjavom privrednog subjekta, koja se sačinjava na obrascu datom u Pravilniku o obrascu izjave privrednog subjekta.
Ponuđač je dužan da tačno, potpuno, pravilno i nedvosmisleno popuni Izjavu privrednog subjekta u skladu sa zahtjevima iz tenderske dokumentacije.

[bookmark: _Toc62730565]12. NAČIN ZAKLJUČIVANJA I IZMJENE UGOVORA O JAVNOJ NABAVCI

Naručilac zaključuje ugovor o javnoj nabavci u pisanom ili elektronskom obliku sa ponuđačem čija je ponuda izabrana kao najpovoljnija, nakon izvršnosti odluke o izboru najpovoljnije ponude. 

Ugovor o javnoj nabavci mora da bude u skladu sa uslovima utvrđenim tenderskom dokumentacijom, izabranom ponudom i odlukom o izboru najpovoljnije ponude, osim u pogledu iskazivanja PDV-a.

Ugovor između naručioca i ponuđača čija je ponuda izabrana kao najpovoljnija, pored uslova koji su propisani ovom tenderskom dokumentacijom, će sadržati i sljedeće:[footnoteRef:7] [7:  U ovom dijelu moguće je i predvidjeti raskid ugovora, ugovorne kazne i ostale elemente ugovora] 


Obaveze ugovornih strana
Izvršilac se obavezuje:
- da će, ukoliko dođe do promjene partnerskog statusa u kompaniji tokom trajanja ugovora, a definisanog u posebnim uslovima u pozivu za nadmetanje, obezbijediti u roku od 10 dana kontinuitet i dostaviti ugovor sa podugovaračem koji zadovoljava navedene uslove;
- da usluge koje su predmet ovog Ugovora izvodi u skladu sa važećim zakonskim propisima, normativima i standardima za ovu vrstu posla;
- da rukovodi izvršenjem svih usluga;
- da obezbijedi kompletnu dokumentaciju po kojoj se izvode usluge;
- da sistemsku i funkcionalnu podršku, koja se sastoji od korektivnih mjera koje se tiču rješavanja problema u operativnom radu, pruža u skladu sa prioritetima koji će biti definisani u prilogu A ugovora;
- da nadoknadi svu štetu Naručiocu, koja bude prouzrokovana nesavjesnim ili nekvalitetnim postupanjem Izvršioca, suprotno pažnji dobrog stručnjaka.

Naručilac se obavezuje:
- da po dogovorenom terminu i planu Izvršioca uvede u posao, što podrazumijeva obezbjeđenje svih potrebnih uslova za nesmetano obavljanje posla;
- da izvrši plaćanje za usluge koje su predmet ovog Ugovora, na način preciziran u ovoj tenderskoj dokumentaciji.

Prava intelektualne svojine
Ugovorne strane su saglasne da Naručilac isplatom ugovorene cijene održavanja u cjelosti stiče sva prava iskorišćavanja produkata održavanja razvijenih od strane Izvršioca za potrebe izvršenja ovog Ugovora.
Izvještavanje
Ugovorne strane su saglasne da će Izvršilac biti u obavezi tokom čitavog trajanja ovog Ugovora da jednom mjesečno redovno izvještava Naručioca o detaljima izvršenih usluga koje su predmet ovog Ugovora. Izvještaji moraju sadržati detalje rješenja za svaki upućeni zahtjev. Ukoliko se radi o preventivnim aktivnostima Izvršilac treba da dostavi rezultate i predloge za eventualna poboljšanja ili promjene u cilju poboljšavanja performasi ili izbjegavanja potencijalnih grešaka i problema. Stručno osoblje koje odredi Naručilac će u slučaju da iz redovnih izvještaja utvrdi određene nepravilnosti, zatražiti od Izvršioca preduzimanje svih mjera u pravcu njihovog pravovremenog korigovanja. Izvršilac je dužan da postupi po primjedbama stručnog osoblja, u roku od 3 dana od dana kada je zapisnički konstatovana uočena nepravilnost. 
Pored izvještavanja, Izvršilac će biti u obavezi da Naručioca informiše i o nastupanju nepredviđenih okolnosti koje se mogu javiti tokom realizacije ovog Ugovora, a koje se na bilo koji način odnose, ili se mogu odnositi na realizaciju prava i obaveza definisanih ovim Ugovorom.

Ugovorne kazne
Ugovorne kazne su:
· Ukoliko sistem, u toku jednog mjeseca, nije bio u funkciji više od dva radna dana ( kritični kvar), izvršiće se smanjenje fakture za taj mjesec u visini od 30%;
· Ukoliko se u razumnom roku, a najviše u roku do 20 radnih dana (osim u slučaju da su se Naručilac i Izvršilac drugačije usaglasili), ne otkloni manji manji kvar, izvršiće se smanjenje fakture za taj mjesec u visini do 70%.

Ugovorne kazne se neće uzimati u obzir ukoliko je greška nastala pod uticajem više sile ili kvara izvan uticaja Izvršioca, kao i kvara nastalog usljed greške Naručioca.
Plaćanje ugovorene kazne ne oslobađa Izvršioca obaveze da u cjelosti završi ugovoreni, posao i to u roku do 10 dana od dana utvrđene ugovorne kazne iz stava 1 ovog člana, u suprotnom će se smatrati ne izvršavanjem ugovorene obaveze.
Naknada štete
Ukoliko Izvršilac, namjerno ili krajnjom nepažnjom, postupi suprotno odredbama Ugovora, a zbog toga dođe do neoperativnosti i nefunkcionisanja softverskog rješenja, te zbog toga Naručilac pretrpi štetu, dužan je da prouzrokovanu štetu nadoknadi.

Procjenu uzroka štete izvršiće Komisija Naručioca u prisustvu predstavnika Izvršioca. Ukoliko Komisija Naručioca u prisustvu predstavnika Izvršioca utvrdi da je uzrok nastale štete neispunjavanje ugovrnih obaveza, Naručilac će imati pravo na naknadu štete i na raskid ovog Ugovora.

Raskid ugovora
Naručilac će jednostrano rakinuti ovaj ugovor u slučaju ako:
1) Izvršilac ne bude izvršavao svoje obaveze u rokovima i na način predviđenim Ugovorom;
2) nastupe okolnosti koje za posljedicu imaju bitnu izmjenu ugovora koja iziskuje sprovođenje novog postupka javne nabavke;
2) nastupi neki razlog koji predstavlja osnov za obavezno isključenje iz člana 108 Zakona o javnim nabavkama („Službeni list CG“ br.74/19, 3/23 i 11/23) ili člana 110 ovog zakona, koji je predviđen tenderskom dokumentacijom. 
Bitnom izmjenom ugovora iz stava 1 tačka 2 ovog člana smatra se izmjena prirode ugovora u materijalnom smislu u odnosu na ugovor koji je prvobitno zaključen ako je ispunjen jedan ili više sljedećih uslova:
1) izmjenom se uvode uslovi koji bi, da su bili dio prvobitnog postupka javne nabavke, omogućavali uključivanje drugih privrednih subjekata u odnosu na izabrane ponuđače ili prihvatanje druge ponude u odnosu na prihvaćenu ili bi omogućili veću konkurentnost u postupku javne nabavke koji je prethodio zaključenju ugovora;
2) izmjenom se mijenja privredna ravnoteža ugovora u korist privrednog subjekta sa kojim je zaključen ugovor na način koji nije predviđen prvobitnim ugovorom;
3) izmjenom se značajno povećava obim ugovora;
4) promjena privrednog subjekta sa kojim je zaključen ugovor o javnoj nabavci, osim u slučaju iz člana 151 stav 1 tačka 4 ZJN;
5) dođe do promjene partnerskog statusa u kompaniji tokom trajanja ugovora, definisanog u posebnim uslovima u predmetnoj tenderskoj dokumentaciji, a Izvršilac ne obezbijedi u roku od 10 dana kontinuitet i ne dostavi ugovor sa podugovaračem koji zadovoljava navedene uslove;
6) ako ponuđač ne izvršava ugovorene obaveze i u drugim slučajevima utvrđenim tenderskom dokumentacijom u skladu sa Zakona o javnim nabavkama („Službeni list CG“ br.74/19, 3/23 i 11/23).
Izvršilac ima pravo da jednostrano raskine Ugovor ako Naručilac ne plaća Izvršiocu u rokovima i na način predviđen Ugovorom.

U bilo kom slučaju prestanka važenja Ugovora iz ovog člana, otkazni rok je 30 dana od dana prijema obavještenja o raskidu Ugovora, u kom su oba ugovarača dužna da izvršavaju svoje ugovorene obaveze do isteka otkaznog roka.
Ako strane Ugovora sporazumno raskinu ugovor, sporazumom o raskidu ugovora utvrđuju se međusobna prava i obaveze koje proističu iz ugovora.

Zaštita poslovnih interesa i čuvanje poslovne tajne
Ugovorne strane se obavezuju da sa pažnjom dobrog privrednika čuvaju i štite poslovne interese druge ugovorne strane, koje proizilaze iz ovog Ugovora, kao i da u obostranom interesu rade na unapređenju svojih odnosa.
Izvršilac se obavezuje na čuvanje svih podataka iz predmeta nabavke, te da iste ni na koji način neće učiniti dostupnim trećim licima bez saglasnosti Naručioca.

Ostali elementi ugovora
Ugovor o javnoj nabavci koji je zaključen uz kršenje antikorupcijskih pravila u skladu sa odredbama člana 38 Zakona o javnim nabavkama („Službeni list CG“ br. 74/19, 3/23 i 11/23) ništav je.

Za sve što nije definisano ovim ugovorom primjenjivaće se odredbe Zakona o obligacionim odnosima.
Eventualne nesporazume koji mogu da se pojave u vezi ovog Ugovora ugovorne strane će pokušati da  riješe sporazumno. Sve sporove koji nastanu u vezi ovog Ugovora rješavaće nadležni sud u Podgorici.

 Izmjena ugovora:
Ugovor o javnoj nabavci tokom njegovog trajanja može da se izmijeni bez sprovođenja novog postupka javne nabavke u skladu sa članom 151 Zakona o javnim nabavkama, i to: 
- kada je potreba za izmjenom ugovora nastala zbog okolnosti koje naručilac u vrijeme zaključivanja ugovora nije mogao da predvidi, a izmjenom se ne mijenja priroda ugovora a povećanje vrijednosti ugovora nije veće od 20% vrijednosti prvobitnog ugovora;
- kada je potreba za izmjenom ugovora nastala zbog okolnosti koje naručilac u vrijeme zaključivanja ugovora nije mogao da predvidi, a izmjenom se ne mijenja priroda ugovora već se vrši samo smanjenje ugovorene vrijednosti;
- kad se vrši zamjena podugovarača, u skladu sa članom 128 st. 10, 11 i 12 ovog zakona;
- ako privrednog subjekta nakon restruktuiranja, uključujući preuzimanje, spajanje, kupovina ili stečaj, zamjenjuje u potpunosti ili djelimično novi pravni sljedbenik, odnosno privredni subjekat, koji ispunjava prvobitno određene uslove zaključenog ugovora o javnoij nabavci, a izmjene su predviđene tenderskom dokumentaciojom, pod uslovom da se ne vrše druge bitne izmjene ugovora iz člana 15 stav 2 ovog zakona.


[bookmark: _Toc62730566]13. ZAHTJEV ZA POJAŠNJENJE ILI IZMJENU I DOPUNU TENDERSKE DOKUMENTACIJE

Privredni subjekat može da predloži naručiocu da izmijeni i/ili dopuni tendersku dokumentaciju, u roku od osam dana od dana objavljivanja, odnosno dostavljanja tenderske dokumentacije u skladu sa članom 94 st. 4 i 5 Zakona o javnim nabavkama. 

Privredni subjekat ima pravo da pisanim zahtjevom traži od naručioca pojašnjenje tenderske dokumentacije najkasnije deset dana prije isteka roka određenog za dostavljanje ponuda.

Zahtjev se podnosi isključivo putem ESJN-a.











[bookmark: _Toc62730567][bookmark: _Toc416180136][bookmark: _Toc508349235]14. IZJAVA NARUČIOCA O NEPOSTOJANJU SUKOBA INTERESA

[bookmark: _Toc62730568]Naručilac: Ministarstvo finansija 
[bookmark: _GoBack]Broj: 21/2-426/26-16006/2
Podgorica, 29.04.2026. godine

U skladu sa članom 43 stav 1 Zakona o javnim nabavkama („Službeni list CG”, br.74/19, 3/23, 11/23 i 84/24), 


Izjavljujem

da u postupku javne nabavke redni broj 2 iz Plana javnih nabavki broj: 21/2-426/26-10715/1 od 24.03.2026. godine, šifra 24921, za nabavku usluga održavanja integrisanog informacionog sistema državnog trezora - SAP, nijesam u sukobu interesa u smislu člana 41 stav 1 tačka 1 Zakona o javnim nabavkama i da ne postoji ekonomski i drugi lični interes koji može uticati na moju nepristrasnost i nezavisnost u ovom postupku javne nabavke.


                         Ovlašćeno lice naručioca:                                   
                                                                             Maja Mitrović, sekretarka
                   s.r.



Lica koja su učestvovala u planiranju javne nabavke:

                                                                        Generalni direktor Direktorata državnog trezora
                                                                                                                         Dragan Darmanović
                  	       		  s.r.

                                                                                                 
                
Član komisije za sprovođenje postupka javne nabavke: Zorica Tadić, predsjednik 
                                                                                                        s.r.

        
Član komisije za sprovođenje postupka javne nabavke: Ljeposava Pavlović, član   
                                                                                                          s.r.
Član komisije za sprovođenje postupka javne nabavke: Dragan Prenkić, član, 
                                                                                                          s.r


15. UPUTSTVO O PRAVNOM SREDSTVU

    Privredni subjekat može da izjavi žalbu protiv ove tenderske dokumentacije Komisiji za zaštitu prava:
   1) u roku od 20 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, ako je rok za podnošenje prijava za kvalifikaciju, odnosno ponuda najmanje 30 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije;
   2) u roku od deset dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, ako je rok za podnošenje prijava za kvalifikaciju, odnosno ponuda najmanje 15 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije;
   3) do isteka polovine roka za podnošenje prijava za kvalifikaciju, odnosno ponuda, ako je rok za podnošenje prijava za kvalifikaciju, odnosno ponuda kraći od 15 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, a u slučaju da je posljednji dan roka za podnošenje ponuda kraći od 24 časa, smatra se da rok ističe istekom tog dana.

    Žalba se izjavljuje preko naručioca neposredno putem ESJN-a. Žalba koja nije podnesena na naprijed predviđeni način biće odbijena kao nedozvoljena.

    Podnosilac žalbe je dužan da uz žalbu priloži dokaz o uplati naknade za vođenje postupka u iznosu od 1% od procijenjene vrijednosti javne nabavke, a najviše 20.000,00 eura, na žiro račun Komisije za zaštitu prava broj 530-20240-15 kod NLB Montenegro banke A.D.

    Ukoliko je predmet nabavke podijeljen po partijama, a žalba se odnosi samo na određenu/e partiju/e, naknada se plaća u iznosu 1% od procijenjene vrijednosti javne nabavke te/tih partije/a.

    Instrukcije za plaćanje naknade za vođenje postupka od strane žalilaca iz inostranstva nalaze se na internet stranici Komisije za zaštitu prava nabavki http://www.kontrola-nabavki.me/.“.






